-Այո՛, անմարդկային է։ Երբ ես մեծ ակումբում էի աշխատում («Ռեալ Մադրիդ»՝ խմբ․) և ավարտում էի մրցաշրջանը, մտածում էի․ «Նրանք հիմա էլ պետք է միանան իրենց հավաքականների՞ն»։ Դու պարզապես ուժասպառ ես ֆիզիկապես և հոգեբանորեն։ Հիմա, երբ այդ գործընթացին այլ կողմից եմ նայում, նկատում եմ, որ տղաները հարմարվում են։ Նրանք պայքարում են առաջնությունում, Չեմպիոնների լիգայում և գավաթի խաղարկությունում ու հաջորդ օրը միանում մեզ։ Դա շարունակում է զարմացնել ինձ։